section_heading: Radnja
paragraph_text: Juda dolazi na poziv Poncija Pilata koji ga obavještava o poruci njegova oca konzula da je postao građanin Rima. Juda mu uzvraća ogorčenjem i predbacuje da su njegova majka i sestra gubave po volji Rima. Pilat ga poziva da se "ne žrtvuje sjeni stare mržnje" te da odabere rimsku budućnost, a ne da postane dijelom tragedije. No Juda to odbija jer se već smatra dijelom tragedije te mu vraća Arijev prsten. Pilat ga upozorava da napusti Judeju jer da neće moći spriječiti njegovu osobnu tragediju.